laion/Wikipedia-Exotic huggingface dataset:
কল অফ ডিউটি: অ্যাডভান্সড ওয়ারফেয়ার

কল অফ ডিউটি: অ্যাডভান্স ওয়ারফেয়ার ২০১৪ সালে প্রকাশিত হয় স্লেজহেমার গেমস কর্তৃক বিকশিত ও অ্যাকটিভিশন কর্তৃক প্রকাশিত কল অফ ডিউটি সিরিজের সর্বশেষ ফার্স্ট পার্সন শুটার গেম। এটি ২০১৪ সালের ৪ নভেম্বর মাইক্রোসফট উইন্ডোজ, এক্সবক্স ৩৬০ প্লেস্টেশন ৪-এ প্রকাশিত হবে। অ্যাডভান্স ওয়ারফেয়ারের প্লেস্টেশন ৩ ও এক্সবক্স ওয়ানেও প্রকাশের কথা রয়েছে। কল অফ ডিউটি মূলত একটি একশন ভিত্তিক গেইম। কল অফ ডিউটি এর সব সিরিজই বর্তমানে খুব জনপ্রিয়। তবে এই গেইম এর উন্নতি ক্রমশ চলছেই এবং আরোও সুন্দর গ্রাফিক নিয়ে প্রকাশিত হচ্ছে নতুন ভার্সনগুলো। কল অফ ডিউটি সিরিজের গেইমগুলো উইন্ডোজের গেম হিসেবে সবচেয়ে বেশি জনপ্রিয় হলেও এর কিন্তু স্মার্টফোনেও এর জনপ্রিয়তা দিনে দিনে বৃদ্ধি পাচ্ছে। অ্যাডভান্স ওয়ারফেয়ার এর লেভেলগুলো পূর্বের সিরিজের লেবেলগুলোর তুলনায় আরোও কঠিন, সুন্দর এবং ব্যয়বহুল হবে। Karmali, Luke (২০১৪-০৫-০২)। "Call of Duty: Advanced Warfare Platforms Revealed"। IGN। সংগ্রহের তারিখ ২০১৪-০৫-০২।  Reilly, Luke (২০১৪-০৫-০১)। "Call of Duty: Advanced Warfare Trailer and Details Leaked"। IGN। সংগ্রহের তারিখ ২০১৪-০৫-০৭।  "GAME - Call of Duty: Advanced Warfare"। সংগ্রহের তারিখ ২০১৪-০৫-০৭।  সোসালবিডি বিজেড[স্থায়ীভাবে অকার্যকর সংযোগ] প্রাতিষ্ঠানিক ওয়েবসাইট টেমপ্লেট:ভিডিও গেম
ইউরোস্টার

ইউরোস্টার (ইংরেজি: EuroStar) একটি আন্তর্জাতিক উচ্চ-গতির রেল পরিষেবা। এটি চ্যানেল টানেলের মাধ্যমে ইংল্যান্ডের সাথে ফ্রান্স, নেদারল্যান্ডস ও বেলজিয়ামকে সংযুক্ত করেছে। ১৯৯৪ খ্রিষ্টাব্দে ব্রিটেনকে ইউরোপের সঙ্গে সংযুক্তির লক্ষ্য নিয়ে ইউরোস্টার স্থাপিত হয়। এটি একটি উচ্চ-গতির রেল, বর্তমানে (২০১৪) যার গতি ঘণ্টায় ১৫০ থেকে ১৮৬ মাইল। ইউরোস্টার রেল পরিষেবার প্রধান কয়েকটি যাত্রাপথ হলো 'লন্ডন-প্যারিস', 'প্যারিস-ব্রাসেলস', 'ব্রাসেলস-আমস্টারডাম' ইত্যাদি। লন্ডনের সেইন্ট প্যানক্রাস পাতাল স্টেশান থেকে যাত্রা শুরু করে প্যারিসের গার দু নর্দ পাতাল রেলস্টেশনে পৌঁছাতে ইউরোস্টারের সময় লাগে দুই ঘণ্টা। এই পথের দূরত্ব ৩০৭ মাইল। ইউরোস্টার রেল পরিষেবার মালিক 'ইউরোস্টার ইন্টারন্যাশনাল লিমিটেড'। ২০১৪ খ্রিষ্টাব্দে লন্ডন-প্যারিস-লন্ডন যাত্রার দ্বিমুখী ভাড়া ছিল প্রমিত শ্রেণীতে ৬৯ ব্রিটিশ পাউণ্ড। "ইউরোস্টার"। ২ মে ২০১৪ তারিখে মূল থেকে আর্কাইভ করা। সংগ্রহের তারিখ ৭ মে ২০১৪।  What is Eurostar উইকিমিডিয়া কমন্সে ইউরোস্টার সংক্রান্ত মিডিয়া রয়েছে। ইউরোস্টার-এর তথ্যতীর্থ গন্তব্য যাত্রাপথ ওয়েব্যাক মেশিনে আর্কাইভকৃত ৬ মে ২০১৪ তারিখে
গার দ্যু নর

গার দ্যু নর (ফরাসি: Gare du Nord; উচ্চারণ: [ɡaʁ dy nɔːʁ]) পশ্চিম ইউরোপের রাষ্ট্র ফ্রান্সের রাজধানী প্যারিস শহরের ছয়টি বৃহৎ প্রান্তিক রেলস্টেশনের (টার্মিনাস) একটি। রেলস্টেশনটি প্যারিসের উত্তরে অবস্থিত অঞ্চলগুলির জন্য প্যারিস-লিল রেলপথ ধরে রেল পরিবহন সেবা প্রদান করে থাকে। গার দ্যু নর থেকে উত্তর ফ্রান্স ছাড়াও বিভিন্ন আন্তর্জাতিক গন্তব্যস্থলের সাথে রেল যোগাযোগ ব্যবস্থা বিদ্যমান, যেমন বেলজিয়াম, জার্মানি, নেদারল্যান্ডস এবং যুক্তরাজ্য। এখান থেকে যুক্তরাজ্যের রাজধানী লন্ডন এবং বেলজিয়ামের রাজধানী ব্রাসেলস শহরে ভ্রমণের জন্য সরাসরি রেলগাড়ি পাওয়া যায়। গার দ্যু নর রেলস্টেশনটি প্যারিসের উত্তরভাগে, ১০ম আরোঁদিসমঁ (ওয়ার্ড) নামক প্রশাসনিক এলাকাতে, গার দ্য লেস্ত নামক অপর একটি রেলস্টেশন থেকে অদূরে অবস্থিত। শুধু আন্তঃনগর রেল পরিবহন সেবা নয়, গার দ্যু নর একাধিক নগর গণপরিবহন সেবার কেন্দ্র হিসেবেও কাজ করে, যাদের মধ্যে প্যারিস পাতালরেল, রেজো এক্সপ্রেস রেজিওনাল (এর.ও্য.এর.), এবং বাস সেবা অন্তর্ভুক্ত। ভ্রমণকারী যাত্রীর সংখ্যা অনুযায়ী এটি সমগ্র ইউরোপ মহাদেশের ব্যস্ততম রেলস্টেশন। এখানে প্রতি বছর ২২ কোটি ২০ লক্ষ যাত্রী আসা-যাওয়া করে। রেলস্টেশনটিতে যাত্রী ওঠানামার জন্য ৪৪টি পাটাতন বা প্ল্যাটফর্ম আছে, যা ইউরোপের ২য় সর্বোচ্চ। ফরাসি স্থপতি জাক ইতর্ফ গার দ্যু নর রেলস্টেশন ভবনটির নকশা প্রণয়ন করেন। ভবনটিকে ১৮৬১ থেকে ১৮৬৪ সালের মধ্যে নির্মাণ করা হয়। মূল প্রবেশপথ ভবনের নতুন বাহু থালিস প্লাটফর্ম থেকে দৃশ্যমান গার দ্যু নর আগমনী হলের পরিদৃশ্য গন্তব্যস্থল প্রদর্শনকারী ফলক ইউরোস্টার, থালিস এবং তেজেভে রেলগাড়ি দিয়ে পূর্ণ প্লাটফর্ম "The world's busiest train stations"। railwaytechnology.com। ৯ আগস্ট ২০১২। সংগ্রহের তারিখ ২৪ জানুয়ারি ২০০৪।  "Fréquentation en gares – Paris Nord"। SNCF Open Data। ২৫ ফেব্রুয়ারি ২০১৯। সংগ্রহের তারিখ ৩০ মে ২০১৯।  |কর্ম= এ বহিঃসংযোগ দেয়া (সাহায্য) Cole, Beverly (২০১১)। Trains। Potsdam, Germany: H.F.Ullmann। পৃষ্ঠা 221। আইএসবিএন 978-3-8480-0516-1।  উইকিমিডিয়া কমন্সে গার দ্যু নর সংক্রান্ত মিডিয়া রয়েছে।
ডোভ ফ্রোহম্যান

ডোভ ফ্রোহম্যান একজন ইসরায়েলি তড়িৎ প্রকৌশলী। তিনি ইন্টেল কর্পোরেশন এর সাবেক ভাইস প্রেসিডেন্ট। তিনি ইরেজেবল প্রোগ্রাম্যাবল রিড অনলি মেমোরি এর উদ্ভাবক। ফ্রোহম্যান ১৯৩৯ সালের ২৮ মার্চ আমস্টারডাম এ জন্মগ্রহণ করেন। তিনি ইউনিভার্সিটি অব ক্যালিফোর্নিয়া, বার্কলে থেকে ১৯৬৫ সালে মাস্টার্স ডিগ্রি অর্জন করে ফেয়ারচাইল্ড সেমিকন্ডাক্টর এ রিসার্চ অ্যান্ড ডেভেলপমেন্ট ল্যাবে যোগদান করেন। তিনি ইউনিভার্সিটি অব ক্যালিফোর্নিয়া, বার্কলে থেকে ১৯৬৯ সালে পিএইচডি ডিগ্রি অর্জন করেন। আইইই জ্যাক মর্টন অ্যাওয়ার্ড, ১৯৮৬ আইইই এডিসন মেডেল, ২০০৮ "Dov Frohman-Bentchkowsky"। CHM (ইংরেজি ভাষায়)। সংগ্রহের তারিখ ২০২২-০১-১২।  "NIHF Inductee Dov Frohman-Bentchkowsky Invented EPROM"। www.invent.org (ইংরেজি ভাষায়)। সংগ্রহের তারিখ ২০২২-০১-১২।
বস: বর্ন টু রুল

বস বর্ন টু রুল ২০১৩ সালের একটি বাংলা রোমান্টিক অ্যাকশন চলচ্চিত্র। রিলায়েন্স এন্টারটেইনমেন্ট ও গ্রাসরুট এন্টারটেইনমেন্ট প্রযোজিত এবং প্রথমবারের মত খ্যাতনামা কোরিওগ্রাফার বাবা যাদব পরিচালিত এই চলচ্চিত্রে মুখ্য ভূমিকায় আছেন জিৎ, শুভশ্রী গাঙ্গুলী। তেলুগু চলচ্চিত্র বিজনেসম্যান-এর পুনঃনির্মাণ এই চলচ্চিত্র। চলচ্চিত্রের পর্যালোচনা খুব ভাল না হলেও বক্স অফিসে দুর্দান্ত সাফল্য লাভ করে। এ সংগ্রহ নিয়ে অনেক বিতর্কও তৈরি হয়। এর কাহিনি গড়ে উঠেছে সূর্য (জিৎ) নামের এক সন্ত্রাসীকে ঘিরে, যে মুম্বইয়ের এক নম্বর মাফিয়া ডন হয়ে চায়। এভাবে সে রুশা (শুভশ্রী গাঙ্গুলী) নামের পুলিশ কমিশনার (চিরঞ্জিত)-এর মেয়ের প্রেমে পড়ে। সূর্য চরিত্রে জিৎ রুশা চরিত্রে শুভশ্রী গাঙ্গুলী পুলিশ কমিশনার চরিত্রে চিরঞ্জিত কলকাতা সূর্য এক্সপোর্ট এন্ড ইমপোর্ট-এর প্রধান চরিত্রে সঞ্জু মণ্ডল সুপ্রিয় দত্ত রজতাভ দত্ত দ্য টাইমস অফ ইন্ডিয়া একে "খারাপ কাহিনি এবং দূর্বল চিত্রনাট্য" বলে দেয়। ইটস ইন.কম একে দিয়ে বলে "অধিক অনুমাননির্ভর"। বস চলচ্চিত্রের ধারাবাহিকতায় ২০১৩ সালের সেপ্টেম্বরে ঘোষণা দেয়া হয় যে এই চলচ্চিত্রের "দ্বিতীয় পর্ব" নির্মিত হবে এবং এর কাহিনি হবে সম্পূর্ণ মৌলিক। চলচ্চিত্রের সংগীত পরিচালনা করেন জিৎ গাঙ্গুলী। দীর্ঘদিনের পর তিনি এই চলচ্চিত্রের গান দিয়ে আবারও আলোচনায় চলে আসেন। "সংরক্ষণাগারভুক্ত অনুলিপি"। ২৩ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ৭ মে ২০১৪।  "বস মাঝিরে বল না কোথায়"। আনন্দবাজার পত্রিকা। সংগ্রহের তারিখ ২১ আগস্ট ২০১৩।  Jaya Biswas (আগস্ট ১১, ২০১৩)। "Boss Movie Review"। Times of India। সংগ্রহের তারিখ সেপ্টেম্বর ৭, ২০১৩।  Amina Khatoon (আগস্ট ১৩, ২০১৩)। "Bengali movie review: Boss offers nothing new"। in.com। ১৮ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ সেপ্টেম্বর ৭, ২০১৩।  staff (সেপ্টেম্বর ১৩, ২০১৩)। "Jeet and Subhashree pair up for Boss sequel"। Times of India। সংগ্রহের তারিখ সেপ্টেম্বর ৩০, ২০১৩।  দাপ্তরিক ওয়েবসাইট
রবার্ট ডেনার্ড

রবার্ট ডেনার্ড একজন মার্কিন প্রকৌশলী এবং উদ্ভাবক। ডেনার্ড টেক্সাসে জন্মগ্রহণ করেন। তিনি সাউদার্ন মেথোডিস্ট ইউনিভার্সিটি থেকে তড়িৎ প্রকৌশলে ১৯৫৪ সালে বিএস এবং ১৯৫৬ সালে এমএস ডিগ্রি অর্জন করেন। তিনি কার্নেগী ইন্সটিটিউট অব টেকনোলজি থেকে ১৯৫৮ সালে পিএইচডি ডিগ্রি অর্জন করেন। ১৯৬৮ সালে তিনি ডায়নামিক র‍্যান্ডম অ্যাক্সেস মেমোরি আবিষ্কার করেন। ন্যাশনাল মেডেল অব টেকনোলজি অ্যান্ড ইনোভেশন, ১৯৮৮ আইইই এডিসন মেডেল ২০০১ ইউনাইটেড স্টেটস ন্যাশনাল অ্যাকাডেমি অব ইঞ্জিনিয়ারিং চার্লস স্টার্ক ড্র্যাপার প্রাইজ ২০০৯ আইইই মেডেল অব অনার ২০০৯ সম্মানসূচক ডক্টর অব সায়েন্স অ্যান্ড টেকনোলজি, কার্নেগী মেলন বিশ্ববিদ্যালয়, ২০১০ "সংরক্ষণাগারভুক্ত অনুলিপি"। ২১ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৭ মে ২০১৪।  "সংরক্ষণাগারভুক্ত অনুলিপি"। ১৫ এপ্রিল ২০০৩ তারিখে মূল থেকে আর্কাইভ করা। সংগ্রহের তারিখ ৭ মে ২০১৪।  http://www.computerhistory.org/semiconductor/people.html
সমর ধনেশ

সমর ধনেশ (Penelopides samarensis) হল একধরনের ধনেশ যারা বিউসেরোটিডি পরিবারের অন্তর্ভুক্ত। এদেরকে প্রধানত দেখতে পাওয়া যায় সমর, ক্যালিকন, লেটে এবং বহল প্রভৃতি দ্বীপপুঞ্জতে। এদের প্রধান অবস্থান পূর্ব-মধ্য ফিলিপাইন। ওয়েল্টভোগেলপার্ক ওয়ালসরোড হল একমাত্র জায়গা যেখানে এদেরকে দেখতে পাওয়া যায় ফিলিপাইনের বাইরেও। এখানে একটা পুরুষ ধনেশ রাখা আছে। BirdLife International (২০১২)। "Penelopides samarensis"। বিপদগ্রস্ত প্রজাতির আইইউসিএন লাল তালিকা। সংস্করণ 2013.2। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Kemp, A. C. (2001). Family Bucerotidae (Hornbills). pp. 436–523 in: del Hoyo, J., Elliott, A., & Sargatal, J. eds. (2001). Handbook of the Birds of the World. Vol. 6. Mousebirds to Hornbills. Lynx Edicions, Barcelona. আইএসবিএন ৮৪-৮৭৩৩৪-৩০-X
মাইন্ডানাও ধনেশ

মাইন্ডানাও ধনেশ (Penelopides affinis), যাদেরকে মাঝে মাঝে মাইন্ডানাও ট্যারিক্টিক ধনেশ বলে ডাকা হয়, হল মাঝারি আকারের ধনেশ যাদেরকে প্রধানত পাওয়া যায় অতিবৃষ্টি অরণ্যের চাঁদোয়া বনভূমিতে মিন্ডানাও, দিনাঘাট, সিয়ারগাও এবং বাসিলান প্রভৃতি দ্বীপে এদের দেখতে পাওয়া যায়। এই দ্বীপগুলো প্রধানত দক্ষিণ ফিলিপাইনে অবস্থিত। অনেকসময় সমর ধনেশদেরকে মাইন্ডানাও ধনেশের উপজাতি বলে মানা হয়। এদের দুটো উপজাতি আছে: P. a. affinis (উপপ্রজাতি)। মিন্ডানাও, দিনাঘাট এবং সিয়ারগাও প্রভৃতি দ্বীপপুঞ্জতে এদেরকে পাওয়া যায় প্রধানত। P. affinis basilanica, বাসিলান দ্বীপপুঞ্জতে পাওয়া যায় এদেরকে। এটি একটি সামাজিক পাখি এবং এদেকে ছোটো ছোটো দলে দেখতে পাওয়া যায়। এই পাখিগুলো খুব আওয়াজ করে এবং অদ্ভুত এক ধরনে ডাকে যা শুনতে ta-rik-tik, এরম শোনায় আর সেই জন্যই তাদের ওই নামকরণ। ঘন বনে এরা ছদ্মবেশ ধারণ করে থাকে এবং সেই জন্য এদেরকে বোঝা যায় না এদের ডাক ব্যতীত। এদের প্রধান খাদ্য হল ফল। এছাড়াও এরা কীট, গুবরে পোকা, পিঁপড়া এবং কেঁচো (মাঝে মাঝে) প্রভৃতি খায়। BirdLife International (২০১২)। "Penelopides affinis"। বিপদগ্রস্ত প্রজাতির আইইউসিএন লাল তালিকা। সংস্করণ 2013.2। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) BirdLife Species Factsheet ওয়েব্যাক মেশিনে আর্কাইভকৃত ৫ জানুয়ারি ২০০৯ তারিখে Kemp, A. C. (2001). Family Bucerotidae (Hornbills). pp. 436–523 in: del Hoyo, J., Elliott, A., & Sargatal, J. eds. (2001). Handbook of the Birds of the World. Vol. 6. Mousebirds to Hornbills. Lynx Edicions, Barcelona. আইএসবিএন ৮৪-৮৭৩৩৪-৩০-X
রিচার্ড আর্নেস্ট বেলম্যান

রিচার্ড আর্নেস্ট বেলম্যান একজন মার্কিন ফলিত গণিতবিদ। বেলম্যান ১৯২০ সালের ২৬ অগাস্ট নিউ ইয়র্ক সিটিতে জন্মগ্রহণ করেন। তিনি ব্রুকলিন কলেজ থেকে ১৯৪১ সালে গণিতে বিএ ডিগ্রি অর্জন করেন। তিনি ১৯৪৩ সালে ইউনিভার্সিটি অব উইসকনসিন, ম্যাডিসন থেকে গণিতে এমএ ডিগ্রি অর্জন করেন। তিনি ১৯৪৬ সালে প্রিন্সটন বিশ্ববিদ্যালয় থেকে পিএইচডি ডিগ্রি অর্জন করেন। ফেলো, আমেরিকান অ্যাকাডেমি অব আর্টস অ্যান্ড সায়েন্সেস, ১৯৭৫ সদস্য, ন্যাশনাল অ্যাকাডেমি অব ইঞ্জিনিয়ারিং, ১৯৭৭ সদস্য, ন্যাশনাল অ্যাকাডেমি অব সায়েন্সেস আইইই মেডেল অব অনার, ১৯৭৯ http://www-history.mcs.st-andrews.ac.uk/Biographies/Bellman.html http://www.ieeeghn.org/wiki/index.php/Richard_Bellman
২০০৮ গ্রীষ্মকালীন অলিম্পিকে মল্লক্রীড়া – মহিলাদের পোল ভল্ট

২০০৮ অলিম্পিক গেমসে মহিলাদের পোল ভল্ট প্রতিযোগিতা আগস্টের ১৬ থেকে ১৮ তারিখের মধ্যে অনুষ্ঠিত হয় বেইজিং ন্যাশনাল স্টেডিয়ামে। যোগ্যতানির্ণায়ক মাপকাঠি ছিল ৪.৪৫ মিটার (১৪.৬ ফু)(A মান) এবং ৪.৩০ মিটার (১৪.১ ফু) (B মান)। ফাইনালে রাশিয়ার ইয়েলেনা ইসিনবায়েভা ৫.০৫ মিটার লাফিয়ে জয়ী হয়ে নতুন বিশ্ব রেকর্ড গড়েন। ফাইনালের সময় ব্রাজিলীয় প্রতিযোগিনী ফাবিয়ানা মুরারের একটি পোল (দন্ড) হারিয়ে যায়। প্রায় ১০-১৫মিনিট খুঁজেও তা পাওয়া যায় না। এই সময় নষ্টের জন্য এবং পোলটি না পেয়ে অন্য পোল ব্যবহার করার জন্য তার লাফ খারাপ হয়। মুরার আয়োজকদের বিরূদ্ধে অভিযোগ করেন এমনকি এও বলেন যে তিনি আর কখনো চীনে আসবেন না। এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল। }} এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল। ন্যূনতম যোগ্যতার মাপকাঠি: ন্যূনতম ৪.৬০ মিটার (Q) বা সেরা ১২জন (q) ফাইনালে যাবে। WR – বিশ্ব রেকর্ড (World Record) / =SB – মরশুম সেরার সমান (Equal Season Best) / PB – ব্যক্তিগত সেরা (Personal Best) / SB – মরশুম সেরা (Season Best) ১৮ই আগস্ট ফাইনাল অনুষ্ঠিত হয়। WR – বিশ্ব রেকর্ড (World Record) / =SB – মরশুম সেরার সমান (Equal Season Best) / PB – ব্যক্তিগত সেরা (Personal Best) / SB – মরশুম সেরা (Season Best) "Olympic Athletics Competition Schedule"। IAAF। ২০০৮-০৯-১৩ তারিখে মূল থেকে আর্কাইভ করা। সংগ্রহের তারিখ ২০০৮-০৮-০৪।  "Entry Standards – The XXIX Olympic Games – Beijing, China – 8/24 August 2008"। IAAF। ২০০৮-০৯-১৩ তারিখে মূল থেকে আর্কাইভ করা। সংগ্রহের তারিখ ২০০৮-০৮-০৪।  "Isinbayeva wins with new record"। BBC। ২০০৮-০৮-১৮। ২০০৮-০৮-১৯ তারিখে মূল থেকে আর্কাইভ করা। সংগ্রহের তারিখ ২০০৮-০৮-১৮।  "Após sumiço de vara, Murer fica longe do pódio e critica organização" (Portuguese ভাষায়)। UOL। ২০০৮-০৮-১৮। ২০০৮-০৮-২১ তারিখে মূল থেকে আর্কাইভ করা। সংগ্রহের তারিখ ২০০৮-০৮-১৮। উদ্ধৃতি শৈলী রক্ষণাবেক্ষণ: অচেনা ভাষা (link) "Olympic Games 2008 – Results Pole Vault W Qualification"। IAAF। ২০০৯-০৭-১৭ তারিখে মূল থেকে আর্কাইভ করা। সংগ্রহের তারিখ ২০০৮-০৮-২২।  "Olympic Games 2008 – Pole Vault W Final"। IAAF। ২০০৮-০৮-২০ তারিখে মূল থেকে আর্কাইভ করা। সংগ্রহের তারিখ ২০০৮-০৮-১৮।
কেন্টাকি ফ্রাইড চিকেন

কেন্টাকি ফ্রাইড চিকেন (কেএফসি নামে পরিচিত) যুক্তরাষ্ট্রের কেন্টাকি অঙ্গরাজ্যের লুইসভিলে বেড়ে উঠা একটি ফুড চেইনকে বুঝায় যা মূলত এর ফ্রাইড চিকেনের জন্য সুখ্যাতি লাভ করেছে। এটি ম্যাকডোনাল্ডের পরে বিশ্বের দ্বিতীয় বৃহত্তম রেস্তোরাঁর চেইন (বিক্রয় দ্বারা পরিমাপ করা হয়েছে), ডিসেম্বর ২০১৯ পর্যন্ত ১৫০টি দেশে বিশ্বব্যাপী ২২,৬২১টি স্থানে এদের দোকান রয়েছে। চেইনটি ইয়াম! ব্র্যান্ডসের একটি সহযোগী প্রতিষ্ঠান, যা একটি রেস্তোরাঁ কোম্পানি যা পিৎজা হাট, টাকো বেল এবং উইংস্ট্রিট চেইনের মালিক। ২০০২ সাল থেকে যুক্তরাষ্ট্রের ইয়াম! ব্র্যান্ড্‌স ইনকরপোরেটেডের একটি সহযোগী প্রতিষ্ঠানের মালিকানায় পরিচালিত হচ নাম কেএফসি রাখা হয় ১৯৯১ সালে। তবে ২০০৭ সালের এপ্রিল মাস থেকে এর সকল স্বাক্ষর, প্যাকেজিং এবং বিজ্ঞাপনের জন্য পুরো কেন্টাকি ফ্রাইড চিকেন নামের ব্যবহার শুরু হয়েছে। মূলত যুক্তরাষ্ট্রে কোম্পানিটির ব্র্যান্ডে পূর্ণ পরিবর্তন আনার জন্যই এমনটি করা হয়েছে। নতুনভাবে নির্মিত রেস্তোঁরাগুলোতে এই নতুন স্বাক্ষর এবং প্রতীক ব্যবহৃত হবে। অবশ্য আগের রেস্তোঁরাগুলোতে ১৯৯১ সালের পুরনো প্রতীকই ব্যবহার করা হবে বলে সিদ্ধান্ত নেয়া হয়েছে। তবে বর্তমানে বিভিন্ন বিজ্ঞাপনের জন্য কেএফসি নামটিই মুক্তভাবে ব্যবহৃত হচ্ছে। আন্তর্জাতিকভাবে এটি এখনও কেএফসি নামেই বেশি পরিচিত। কেএফসি বিশ্বব্যাপী বিপুল জনপ্রিয়তা অর্জন করে। এরই স্বীকৃতিস্বরূপ পৃথিবীর বিভিন্ন দেশের রেস্তোঁরা মালিকরা এই নামটি খাদ্যের মান হিসেবে ব্যবহৃত হচ্ছে। অর্থাৎ কোন রেস্তোঁরায় যদি কেএফসির সমমানের খাদ্যমান বজায় রাখতে পারে তাহলে তাদেরকে এই নামে আখ্যায়িত করা যাচ্ছে। কেএফসি ফাস্ট ফুড তাই এখন সারা বিশ্বে বিস্তৃতি লাভ করেছে। "KFC: restaurants worldwide 2019"। Statista (ইংরেজি ভাষায়)। সংগ্রহের তারিখ ২০২১-০৪-০৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Senior Officers & Leadership Team"। Yum! Brands। সংগ্রহের তারিখ মে ১৫, ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Luna, Nancy (মে ১৩, ২০১৯)। "KFC promotes Monica Rothgery to COO of U.S. division"। Nation's Restaurant News। সংগ্রহের তারিখ মে ১৫, ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "KFC"। Forbes (ইংরেজি ভাষায়)। সংগ্রহের তারিখ ২০২১-০৪-০৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "KFC: restaurants worldwide 2019"। Statista (ইংরেজি ভাষায়)। সংগ্রহের তারিখ মে ১৪, ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "YUM! Brands, Form 10-K, Annual Report, Filing Date Feb 22, 2018"। secdatabase.com। সংগ্রহের তারিখ মে ৩, ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
সাবওয়ে (রেস্তোরাঁ)

সাবওয়ে (প্রেক্ষাপট রূপে SUBWAY) হল একটা আমেরিকান ফাস্ট ফুড রেস্তোরাঁ যারা প্রাথমিক ভাবে সাবমেরিন স্যান্ডউইচ এবং সালাদ বানায়। ডক্টরস অ্যাসোসিয়েট হল এর মালিক এবং এরাই এটা চালনা করে। পৃথিবীর মধ্যে এই কোম্পানিটি অন্যতম সর্বাধিক গ্রোথযুক্ত কোম্পানি এবং এদের প্রায় ৪১,৭৬৬ রেস্তোরাঁ আছে ১০৬ টা দেশে বা জায়গায় ৫ই মে ২০১৪ এর হিসেবে। এটি বিশ্বের বৃহত্তম একক ব্র্যান্ড রেস্টুরেন্ট চেইন এবং বিশ্বব্যাপী বৃহত্তম রেস্টুরেন্ট অপারেটর হিসেবে পরিচিত। সাবওয়ে এর আন্তর্জাতিক সদর দপ্তর অবস্থিত মিলফোর্ড, কানেক্টিকাট; ৫ টা আঞ্চলিক কেন্দ্র সারা বিশ্বে সাবওয়ের বিভিন্ন ক্রিয়াকর্মাদি পরিচালনা করে। ইউরোপে এদের আঞ্চলিক কেন্দ্রগুলো রয়েছে আমস্টারডাম, নেদারল্যান্ডস এই দুটো জায়গায়; অস্ট্রেলিয়া এবং নিউজিল্যান্ড এই দুটো জায়গা পরিচালনা হয় ব্রিসবেন, অস্ট্রেলিয়া থেকে; এশিয়ার বিভিন্ন জায়গা পরিচালনা হয় কয়েকটা আঞ্চলিক কেন্দ্র থেকে যেগুলোর মধ্যে পরে বৈরুত, লেবানন, এবং সিঙ্গাপুর প্রভৃতি; এবং লাতিন আমেরিকার জন্য রয়েছে দুটো কেন্দ্র যেগুলো হল মায়ামি, ফ্লোরিডা। "Explore Our World"। Subway.com। ২০১৫-১২-৩০ তারিখে মূল থেকে আর্কাইভ করা। সংগ্রহের তারিখ ২০১৪-০৫-০৫।  "Don Fertman"। ১ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ৭ মে ২০১৪।  Subway publication (২০১১)। "Official Subway Restaurants Web Site"। Subway Restaurants। সংগ্রহের তারিখ মার্চ ৩, ২০১১।  Joe Bramhall। "McDonald's Corporation"। Hoovers.com। সংগ্রহের তারিখ আগস্ট ২৩, ২০০৭।  "Yum! Financial Data - Restaurant Counts"। yum.com। ফেব্রুয়ারি ২, ২০১৭ তারিখে মূল থেকে আর্কাইভ করা। সংগ্রহের তারিখ জুলাই ৮, ২০১৩।  "সংরক্ষণাগারভুক্ত অনুলিপি" (পিডিএফ)। ২৭ আগস্ট ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ৭ মে ২০১৪।  Food প্রবেশদ্বার উইকিমিডিয়া কমন্সে সাবওয়ে (রেস্তোরাঁ) সংক্রান্ত মিডিয়া রয়েছে। দাপ্তরিক ওয়েবসাইট Subway's Nutritional Information ওয়েব্যাক মেশিনে আর্কাইভকৃত ১৯ জুন ২০১০ তারিখে
তন্ত্র (কলকাতা)

তন্ত্র কলকাতার মধ্যে অন্যতম জনপ্রিয় নাইটক্লাব। এই নাইটক্লাবটির মালিক হল দ্য পার্ক, কলকাতা। এই নাইটক্লাবের ঠিকানা ১৭ নম্বর পার্ক স্ট্রীট। শনিবার রাতে এখানে সপ্তাহ শেষের পার্টি হয় এবং বুধবার করে হিপ-হপ পার্টি হয় এই নাইটক্লাবে। এই ক্লাবটি দুটো লেভেলে বিভক্ত এবং এদের সর্বমোট আয়তন হল ৫,০০০ বর্গফুট। এই নাইটক্লাবের দুটো বার আছে। শনিবার রাতে এখানে সপ্তাহ শেষের পার্টি হয় এবং বুধবার করে হিপ-হপ পার্টি হয় এই নাইটক্লাবে। এখানে কোলকাতার সবচেয়ে ভালো ব্যান্ড এবং সঙ্গীতজ্ঞদের দ্বারা সঙ্গীতানুষ্ঠান করানো হয় প্রায় কিছুদিন অন্তর অন্তরই। এর সাথে থাকে বিভিন্ন স্বাদের গান বাজনা। কোনো স্পেশাল দিনে ডি.জে. দেরকে দিয়ে অনুষ্ঠান করানো হয়। স্পেশাল পার্টি হিসেবে এখানে অনুষ্ঠিত হয় ক্রিসমাস পার্টি এবং ইংরাজী নতুন বর্ষ। ২০১২ এর ফেব্রুয়ারির হিসেবে, পার্ক স্ট্রীটে গাড়িতে ধর্ষণ কান্ডের পরে, এই নাইটক্লাব তাদের সুরক্ষা বিভাগকে অনেকটা মজবুত করেছে। তারা এখন ক্লাবের ভিতরে সি.সি.টি.বি. ক্যামেরাও লাগিয়েছে সমস্ত ফুটেজকে ধরে রাখবার জন্য। প্রিন্সেন্টন ক্লাব সামপ্লেস এলস Sarina Singh (১ সেপ্টেম্বর ২০০৯)। India 13। Lonely Planet। পৃষ্ঠা 527–। আইএসবিএন 978-1-74179-151-8। সংগ্রহের তারিখ ১৭ ডিসেম্বর ২০১২।  "Stags barred from most nightclubs in Kolkata"। The Times of India। ফেব্রু ২২, ২০১২। ২৯ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ১৭ ডিসেম্বর ২০১২।  দাপ্তরিক ওয়েবসাইট
ব্লো-গ্রোস-র্গ্যা-ম্ত্শো (গানদেন ত্রিপা)

ব্লো-গ্রোস-র্গ্যা-ম্ত্শো (তিব্বতি: བློ་གྲོས་རྒྱ་མཚོ, ওয়াইলি: blo gros rgya mtsho) (১৫৪৬-১৬১৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ত্রিশতম দ্গা'-ল্দান-খ্রি-পা বা প্রধান ছিলেন। ব্লো-গ্রোস-র্গ্যা-ম্ত্শো ১৫৪৬ খ্রিষ্টাব্দে তিব্বতের স্তোদ-লুং (ওয়াইলি: stod lung) অঞ্চলের 'স্তাগ-লুং-ব্রাগ (ওয়াইলি: stod lung) নামক স্থানে জন্মগ্রহণ করেন। খব কম বয়সে তিনি স্ক্যোর-মো-লুং (ওয়াইলি: kyor mo lung) বৌদ্ধবিহারে দীক্ষালাভ করেন। তার উল্লেখযোগ্য শিক্ষক ছিলেন দ্পাল-'ব্যোর-র্গ্যা-ম্ত্শো নামক পঁচিশতম দ্গা'-ল্দান-খ্রি-পা, গুং-রু-ছোস-ক্যি-'ব্যুং-গ্নাস (ওয়াইলি: gung ru chos kyi 'byung gnas) নামক দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ের সতেরোতম প্রধান প্রভৃতি। শিক্ষালাভের পর তিনি র্গ্যুদ-স্মাদ (ওয়াইলি: rgyud smad), গ্সাং-ফু (ওয়াইলি: gsang phu), স্ক্যোর-মো-লুং (ওয়াইলি: kyor mo lung), সাংস-স্ঙ্গাগ্স-ম্খার (ওয়াইলি: sangs sngags mkhar) প্রভৃতি বৌদ্ধবিহারের প্রধান নির্বাচিত হন। তিনি দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে (ওয়াইলি: byang rtse) মহাবিদ্যালয়ের প্রতিষ্ঠা করেন ও এই মহাবিদ্যালয়ের প্রথম প্রধান হিসেবে অধিষ্ঠিত হন। ১৬১৫ খ্রিষ্টাব্দে তিনি দ্গা'-ল্দান বৌদ্ধবিহারের ত্রিশতম দ্গা'-ল্দান-খ্রি-পা হিসেবে মনোনীত হন এবং চার বছর ঐ পদে থাকেন। তার উল্লেখযোগ্য শিষ্য ছিলেন দ্কোন-ম্ছোগ-ছোস-'ফেল (ওয়াইলি: dkon mchog chos 'phel) নামক পঁয়ত্রিশতম দ্গা'-ল্দান-খ্রি-পা, ছোস-র্গ্যা-ম্ত্শো (ওয়াইলি: chos rgya mtsho) নামক স্কু-'বুম বৌদ্ধবিহারের দ্বিতীয় প্রধান, র্নাম-র্গ্যাল-দ্পাল-'ব্যোর (ওয়াইলি: rnam rgyal dpal 'byor) নামক স্কু-'বুম বৌদ্ধবিহারের পঞ্চম প্রধান প্রভৃতি। তিনি লাম-রিম তত্ত্বের ওপর ব্যাং-ছুব-লাম-রিম-ছে-ছুং-সোগ্স-ক্যি-ব্র্গ্যুদ-পা-ব্ঝুগ্স-পা-গ্সান-য়িগ-গাং-গি-ছু-র্গ্যুন (ওয়াইলি: byang chub lam rim che chung sogs kyi brgyud pa bzhugs pa gsan yig gang gi chu rgyun) নামক গ্রন্থ রচনা করেন। Chhosphel, Samten (সেপ্টেম্বর ২০১০)। "The Thirtieth Ganden Tripa, Lodro Gyatso"। The Treasury of Lives: Biographies of Himalayan Religious Masters। সংগ্রহের তারিখ ২০১৪-০৪-০৯।
কলকাতা মহানগর অঞ্চলের বিমানবন্দরগুলির তালিকা

কলকাতা মহানগর অঞ্চল (কেএমএ) পশ্চিমবঙ্গের রাজধানী কলকাতা মহানগরের একটি সংযুক্ত নগরাঞ্চল। এই মহানগর এলাকায় নিম্নলিখিত বিমানবন্দরগুলি আছে। তালিকায় ব্যবহৃত সংকেতগুলি হল: পরিষেবাপ্রাপ্ত শহর – বিমানবন্দরটি সাধারণত যে শহরের সঙ্গে যুক্ত। সর্বত্র পরিষেবাপ্রাপ্ত শহরের অভ্যন্তরে সংশ্লিষ্ট বিমানবন্দরটি অবস্থিত হয় না, বরং শহরের বাইরে কোনো ছোটো শহরে হয়ে থাকে। আইসিএও (ICAO) – আন্তর্জাতিক অসামরিক বিমান সংস্থা (আইসিএও) নির্ধারক অবস্থান নির্ণায়ক কোড। আইএটিএ (IATA) – আন্তর্জাতিক বিমান পরিবহন সংস্থা (আইএটিএ) নির্ধারিত কোড। বিমানবন্দরের নাম – বিমানবন্দরের সরকারি নাম। যেসব বিমানবন্দরের নামের ক্ষেত্রে মোটা অক্ষর ব্যবহৃত হয়েছে সেখানে বাণিজ্যিক বিমানসংস্থাগুলির বিমান নির্দিষ্ট সময়সূচি মেনে ওঠানামা করে। বিস্তারিত – সংশ্লিষ্ট বিমানবন্দর সম্পর্কে বিস্তারিত তথ্য। পশ্চিমবঙ্গের বিমানবন্দরগুলির তালিকা ভারতের বিমানবন্দরগুলির তালিকা "Licenced Aerodromes in India" (পিডিএফ)। Directorate General of Civil Aviation of India। ২০০৮-১১-১০। ২০১৯-০৯-২৬ তারিখে মূল (PDF) থেকে আর্কাইভ করা। সংগ্রহের তারিখ ২০১৪-০৫-০৭।  Airports Authority of India website: AirportsIndia.org.in or AAI.aero "ICAO Location Indicators by State" (পিডিএফ)। International Civil Aviation Organization। ২০০৬-০১-১২। ২০০৭-০৯-২৬ তারিখে মূল (PDF) থেকে আর্কাইভ করা। সংগ্রহের তারিখ ২০১৪-০৫-০৭।  "UN Location Codes: India"। UN/LOCODE 2009-1। UNECE। ২০০৯-০৯-২৩। ২০১১-০৮-১৪ তারিখে মূল থেকে আর্কাইভ করা। সংগ্রহের তারিখ ২০১৪-০৫-০৭।  - includes IATA codes Great Circle Mapper - IATA and ICAO codes List of Indian Air Force Stations at GlobalSecurity.org
টিম মারতাগ

টিমোথি জেমস মারতাগ (জন্ম: ২ আগস্ট, ১৯৮১) লন্ডনের ল্যাম্বেথে জন্মগ্রহণকারী আইরিশ ক্রিকেটার। বামহাতি ব্যাটসম্যান ও ডানহাতি ফাস্ট মিডিয়াম বোলার মারতাগ বর্তমানে আয়ারল্যান্ড ক্রিকেট দলের হয়ে প্রতিনিধিত্ব করছেন। কাউন্টি ক্রিকেটে মিডলসেক্স দলের হয়ে খেলছেন। সারে দলের হয়ে খেলার সময় তিনি বহুবার দলকে তার ব্যাটিং নৈপুণ্য প্রদর্শন করে পরাজয়ের হাত থেকে বাঁচিয়েছেন। ২০০০ সালের আইসিসি অনূর্ধ্ব-১৯ ক্রিকেট বিশ্বকাপে ইংল্যান্ড দলের সদস্য ছিলেন। মূলতঃ তার খেলোয়াড়ী জীবন শুরু হয় সারে দলের পরিবর্তিত বোলাররূপে। ২০০৫ সালে বেশ কয়েকজন বোলার আঘাতপ্রাপ্ত হলে তিনি নিজেকে মেলে ধরেন। টুয়েন্টি২০ কাপে মিডলসেক্সের বিপক্ষে ২৪ রানে ৬ উইকেট নেন যা সংক্ষিপ্ত ক্রিকেট ক্রীড়ায় একসময় সেরা বোলিং পরিসংখ্যানে অন্তর্ভুক্ত হয়েছিল। ২০০৬ মৌসুমে কাউন্টি চ্যাম্পিয়নশীপে সারে দলের হয়ে মাত্র দু’টি খেলায় অংশগ্রহণের সুযোগ পান। ফলশ্রুতিতে তিনি অন্য ক্লাব খুঁজতে শুরু করেন। সাসেক্স এবং আয়ারল্যান্ডের ব্যাটসম্যান এড জয়েসের সাথে ২০১১ সালে আয়ারল্যান্ডকে বিশ্ব ক্রিকেট অঙ্গনে তুলে ধরার লক্ষ্যে মারতাগের অন্তর্ভুক্তির বিষয়ে আলোচনা করেন। তার দাদা ডাবলিনে জন্মগ্রহণ করেছিলেন। ফলশ্রুতিতে ঐ বছরেরই অক্টোবর মাসে তিনি আইরিশ নাগরিকত্ব লাভের জন্য আবেদন করেন ও জানুয়ারি, ২০১২ সালে তার আবেদন মঞ্জুর হয়। এরপর ২০১২ সালের মার্চে সংযুক্ত আরব আমিরাতে অনুষ্ঠিত আইসিসি বিশ্ব টুয়েন্টি২০ বাছাইপর্বে আয়ারল্যান্ড দলের সদস্যরূপে নির্বাচিত হন। কিন্তু তিনি ১৪-সদস্যের দলে সংরক্ষিত খেলোয়াড় হিসেবে ছিলেন। ক্রিকেট আয়ারল্যান্ড কর্তৃপক্ষ ৫ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য মারতাগসহ ১৫-সদস্যের চূড়ান্ত তালিকা প্রকাশ করে। কিন্তু ৭ জানুয়ারি পা ভেঙ্গে গেলে চিকিৎসকের পরামর্শক্রমে তাকে দল থেকে প্রত্যাহার করে নেয়া হয়। ১৮ জানুয়ারি, ২০১৫ তারিখে তার পরিবর্তে ম্যাক্স সোরেনসেনকে দলে অন্তর্ভুক্ত করা হয়। মারতাগ জন ফিশার বিদ্যালয়ে অধ্যয়ন করেন। তার চাচা অ্যান্ডি মারতাগ হ্যাম্পশায়ার কাউন্টি ক্রিকেট ক্লাবের সদস্য ছিলেন। এছাড়াও তার ছোট ভাই ক্রিস মারতাগ প্রথম-শ্রেণীর ক্রিকেটে সারে কাউন্টি ক্রিকেট ক্লাবের প্রতিনিধিত্ব করেছেন। Murtagh swaps Surrey for Lord's, BBC Sport, ৫ ডিসেম্বর ২০০৬, সংগ্রহের তারিখ ২০১২-০২-১৫ উদ্ধৃতি টেমপ্লেট ইংরেজি প্যারামিটার ব্যবহার করেছে (link) ""World Cup 2015: Ireland name unchanged squad""। BBC Sport। সংগ্রহের তারিখ ২২ জানুয়ারি ২০১৫।  "Sorensen to replace Murtagh in World Cup Squad"। Cricket Ireland। ১৮ জানুয়ারি ২০১৫। ২৯ আগস্ট ২০২২ তারিখে মূল থেকে আর্কাইভ করা। সংগ্রহের তারিখ ১৮ জানুয়ারি ২০১৫।  The John Fisher School prospectus information 2010 (PDF), The John Fisher School, পৃষ্ঠা 3, সংগ্রহের তারিখ ২০১২-০২-১৫ উদ্ধৃতি টেমপ্লেট ইংরেজি প্যারামিটার ব্যবহার করেছে (link) [স্থায়ীভাবে অকার্যকর সংযোগ] পল স্টার্লিং আয়ারল্যান্ড ক্রিকেট দল ২০১৪ শ্রীলঙ্কা ক্রিকেট দলের আয়ারল্যান্ড সফর ইএসপিএনক্রিকইনফোতে টিম মারতাগ (ইংরেজি) ক্রিকেটআর্কাইভে টিম মারতাগ (সদস্যতা প্রয়োজনীয়) (ইংরেজি) ECB